Hòfi Mango

Hòfi Mango of Hòf’i Mango ta un parke di naturalesa den Bandabou, na kosta sùitwèst di Kòrsou den serkania di e playa di Santa Cruz.

 Historia 
Hòfi Mango ta situá riba un tereno di 240.000 m² cu pa siglonan largu tabata parti di plantashi Santa Cruz. Durante e Rebelion Grandi di 1795 esaki tabata e lugá unda Tula i e katibunan a reuni pa bebe un bebida traha di ron, awa di huramentu, komo muestra di lealtat mutuo te na morto. 

Na e plantashi tabata kosecha kaña pa traha ron; di e instalashonnan ta resta solamente e molino di suku i e muraya di e distileria ku ta data di 1707. thumb|180px|left|Fiesta di kosecha na plantashi Santa Cruz (entre añanan 1929 i 1940) E molina ta e úniko molina di suku ainda eksistente na Kòrsou i awendia ta konsiderá un monumento. E ta trahá ku muraya diki i tin un forma kóniko, yegando te un altura di 10 meter. E espasio paden ta midi 5 meter di diameter riba flur. 

E nòmber Hòfi Mango mes ta bin di e kunuku di mango, konteniendo masomenos 500 pal'i mango ku ta mas di 200 shen aña bieu. E área tin tambe un variedat di otro palu manera pal'i koko, barba yonkuman i kapok. Kant'i roi ta krese yerba i otro matanan. E hòfi ta ofrese treinen den agrikultura i kuido di mata den kooperashon ku "Institute for Professional Excellence" . 

Desde 2021 Hòfi Mango ta propiedat di e empresa "Huis van Asporaat", den kua Jandino Asporaat i otro artistanan ku laso ku Kòrsou ta partisipa, manera Shirma Rouse i Gershwin Bonevacia. 

Despues di e restourashon di elementonan históriko i renovashon di e infrastruktura, e parke a habri pa públiko na sèptèmber 2022. Den e promé aña di apertura, Hòfi Mango ya a atrae 30.000 bishitante.

Category:Kòrsou
Category:Naturalesa